*ένα από τα θέματα που αφορούν το λογοτεχνικό κείμενο σχετίζεται με την κατανόηση του κειμένου. Σε αυτό καλούνται οι μαθητές:*

* *να εντοπίζουν την πληροφορία ή τις πληροφορίες που περιέχονται στο κείμενο, όπως πρόσωπα/ λογοτεχνικούς χαρακτήρες και να τους αναλύουν, τον χώρο, τον χρόνο, το κοινωνικό πλαίσιο δράσης των ηρώων*
* *να εντοπίζουν βασικά θέματα ή ιδέες που απασχολούν τον συγγραφέα*
* *να εντοπίζουν και να ερμηνεύουν σύμβολα, φωνές , σιωπές*

*: λέγοντας « λογοτεχνικοί χαρακτήρες», εννοούμε τα πλασματικά πρόσωπα που συμμετέχουν σε μια ιστορία ( κυρίως σε πεζά κείμενα). Εναλλακτικά χρησιμοποιούνται οι όροι: πρόσωπα/ δρώντα πρόσωπα/ ήρωες. Υπάρχουν τρεις βασικές θεωρίες γύρω από τους χαρακτήρες:*

* *οι χαρακτήρες δείχνουν μέσα σε ένα κείμενο φυσικοί και ζωντανοί, επειδή αποτελούν ανακλάσεις υπαρκτών προσώπων τα οποία γνωρίζει ο συγγραφέας*
* *οι χαρακτήρες εκφράζουν απόψεις του συγγραφέα ανάλογα με κάποια χαρακτηριστικά του ( γενιά, σχολή, εποχή στην οποία ανήκει)*
* *οι χαρακτήρες αναπαριστούν πλασματικά πρόσωπα και δεν υπάρχουν έξω από τον κόσμο των λέξεων*

***ΓΝΩΡΙΣΜΑΤΑ ΠΟΥ ΑΠΟΔΙΔΟΝΤΑΙ ΣΤΟΥΣ ΧΑΡΑΚΤΗΡΕΣ***

* *όνομα ( λειτουργεί ερμηνευτικά)*
* *εξωτερική εμφάνιση*
* *περιβάλλον στο οποίο κινείται*
* *προσωπικές σκέψεις*
* *ενέργειες που τον κατευθύνουν*
* *σχέσεις με άλλα πρόσωπα της ιστορίας*
* *κατά πόσο ο ρόλος του επηρεάζει την εξέλιξη της πλοκής*

*Πολλές φορές υπάρχουν και σχόλια του αφηγητή για κάποιον ήρωα της ιστορίας. Κάτι τέτοιο λειτουργεί επικουρικά στις απαντήσεις μας. Οι λογοτεχνικοί χαρακτήρες ενός έργου μπορούν να κατηγοριοποιηθούν ως εξής:*

* *πρόσωπα κύρια και δευτερεύοντα*
* *στατικοί και δυναμικοί χαρακτήρες*

*Ένα αφηγηματικό πρόσωπο, για να θεωρηθεί κύριο ή δυναμικό ή αλλιώς πρωταγωνιστικό, πρέπει να υπάρχουν κάποιες προϋποθέσεις. Αυτές είναι:*

* *να παρουσιάζεται με τις περισσότερες λεπτομέρειες , π.χ. εμφάνιση, συναισθήματα, κίνητρα ( προσδιορισμός)*
* *να επανέρχεται συχνά στην ιστορία ( κατανομή)*
* *να είναι αυθύπαρκτο πρόσωπο, να μην εξαρτάται από άλλα πρόσωπα της ιστορίας ( ανεξαρτησία)*
* *να προβαίνει σε δικές του πράξεις ( λειτουργία)*
* *να διατηρεί επαφή με όλα σχεδόν τα πρόσωπα της ιστορίας ( σχέση)*

 *: λέγοντας χώρο εννοούμε την τοποθεσία, το τοπικό πλαίσιο μέσα στο οποίο κινούνται οι λογοτεχνικοί χαρακτήρες και διαδραματίζονται τα γεγονότα. Ο τόπος μπορεί να :*

* *να συνδέεται με ένα ιστορικό γεγονός καίριο για την εξέλιξη της πλοκής*
* *επιδρά στην ψυχοσύνθεση των λογοτεχνικών χαρακτήρων και άρα στην πλοκή ( π.χ. ένας τόπος μπορεί να ξυπνά αναμνήσεις στον ήρωα ευχάριστες ή δυσάρεστες και να καθορίζει τη μετέπειτα εξέλιξη της ιστορίας)*
* *επηρεάζει τη ζωή ενός λογοτεχνικού χαρακτήρα*

*Ο προσδιορισμός του τόπου μπορεί, βέβαια να έχει και απλώς ενημερωτικό χαρακτήρα. Αυτό συμβαίνει, ώστε ο αναγνώστης να μπορεί πιο εύκολα να συνθέσει την εικόνα της τοποθεσίας με τη φαντασία του, δηλ. αν είναι πόλη, χωριό, αν βρισκόμαστε στην εξοχή, ποια χαρακτηριστικά συνθέτουν το τοπία* ***Ο χώρος επιδρά στη ζωή του ήρωα και επηρεάζει την ψυχοσύνθεση του***

***:*** *λέγοντας χρόνο εννοούμε την περίοδο κατά την οποία εκτυλίσσεται η ιστορία. Η χρονική αυτή περίοδος βοηθά τον αναγνώστη να κατανοήσει πληρέστερα τα γεγονότα και ενδεχομένως να ερμηνεύσει καλύτερα τη συμπεριφορά και τη στάση των λογοτεχνικών χαρακτήρων της ιστορίας*

* ***εξωκειμενικός χρόνος:*** *ο χρόνος έξω από την αφήγηση*
* ***χρόνος του πομπού:*** *η χρονική στιγμή κατά την οποία ζει ο συγγραφέας και στέλνει το μήνυμα*
* ***χρόνος των γεγονότων****: η χρονική στιγμή κατά την οποία διαδραματίζεται η αφήγηση*
* ***χρόνος του δέκτη:*** *η χρονική στιγμή κατά την οποία ο αναγνώστης διαβάζει την ιστορία*
* ***εσωκειμενικός χρόνος****: αποτελεί τον χρόνο του αφηγήματος*
* ***χρόνος της ιστορίας:*** *είναι ο φυσικός χρόνος της ιστορίας ( ευθύγραμμος/ ημερολογιακός χρόνος της ιστορίας)*
* ***χρόνος της αφήγησης:*** *ο χρόνος του αφηγητή*

***Σε κάποιες περιπτώσεις ο χρόνος της αφήγησης συμπίπτει με τον φυσικό χρόνο της ιστορίας ( ευθύγραμμη αφήγηση), ενώ σε άλλες δεν συμπίπτει ( αναχρονίες)***

* ***ευθύγραμμη αφήγηση:*** *η**ιστορία αντιστοιχεί στην πραγματική φυσική ροή των γεγονότων*
* ***αναχρονίες:******πρόδρομες*** *αφηγήσεις , κατά τις οποίες παρουσιάζεται εκ των προτέρων τι θα συμβεί αργότερα και* ***ανάδρομες*** *αφηγήσεις, κατά τις οποίες ο δέκτης ενημερώνεται για κάτι που συνέβη στο παρελθόν*
* ***επιτάχυνση:*** *όταν ο αφηγητής παρουσιάζει συνοπτικά τα γεγονότα*
* ***επιβράδυνση:*** *όταν ο αφηγητής παρουσιάζει τα γεγονότα με λεπτομέρειες*
* ***ισοχρονία:*** *όταν ο χρόνος της αφήγησης συμπίπτει σε διάρκεια με τον χρόνο της ιστορίας*

 : με τον όρο αυτό εννοούνται οι συνθήκες μέσα στις οποίες ζουν και δρουν οι ήρωες της ιστορίας. Οι συνθήκες αυτές μπορεί να είναι:

* *οικονομικές, π.χ. πλούτος, φτώχεια, ανέχεια*
* *ιστορικές, π.χ. πόλεμοι, μεταπολεμική περίοδος, σύγχρονη εποχή*
* *κοινωνικές, π.χ. ήθη, έθιμα, προκαταλήψεις, συντηρητισμός, ελευθερία*

 *: σε κάθε λογοτεχνικό έργο υπάρχει ένα θεματικό κέντρο που αποτελεί και τη βάση, τον πυρήνα, θα λέγαμε της αφήγησης. Παράλληλα , εντοπίζονται σε ένα έργο:*

* *σκέψεις που διέπουν τον ήρωα*
* *προβληματισμοί των λογοτεχνικών προσώπων*
* *αξίες που προβάλλει ο συγγραφέας μέσω της θεματολογίας του ( θετικές: αγάπη , ειρήνη, δικαιοσύνη, φιλία, αλληλεγγύη / αρνητικές: μίσος, πόλεμος, αδικίες, απληστία, αρχομανία)*
* *πλαίσιο αρχών της κοινωνίας στην οποία ζουν οι ήρωες*

 *: ο συμβολισμός υπάρχει σε ποιητικά, θεατρικά έργα, αλλά συναντάμε τον συμβολισμό και στην πεζογραφία. Στην πεζογραφία τον εισήγαγε ο Χατζόπουλος. Ως σύμβολα μπορούν να χρησιμοποιηθούν*

* *πρόσωπα*
* *αντικείμενα*
* *ιδέες*
* *αφηρημένες έννοιες*

*Στα λογοτεχνικά κείμενα ο αναγνώστης οφείλει να εντοπίσει τα βαθύτερα νοήματα που κρύβονται πίσω από αυτά. Αξίζει να σημειωθεί ότι τα σύμβολα συνδέονται και με τον πολιτισμό, στον οποίο ανήκουμε. Σκοπός τους είναι η πύκνωση των νοημάτων, η έκφραση πρωτοτυπίας και οι πολλαπλές ερμηνείες*

 *:λειτουργούν κυρίως στην ποίηση. Η φωνή σε ένα ποίημα μπορεί να εκφράζει*

* *τις σκέψεις του ποιητικού υποκειμένου*
* *τις σκέψεις μιας ολόκληρης κοινωνίας*
* *προσωπικά βιώματα του ποιητή*

*Η σιωπή σε ένα ποίημα μπορεί να*

* *δηλώνει την απροθυμία του ποιητή να εκφράσει σκέψεις που τον πονούν*
* *εκφράζει την επιθυμία του ποιητή να υπονοήσει, υπαινιχτεί κάτι*
* *εκφράζει τη συναισθηματική φόρτιση του ποιητικού υποκειμένου*

 ***:*** *ελέγχεται**η ικανότητα των μαθητών να εντοπίζουν και να ερμηνεύουν σωστά*

* *την αφηγηματική και ποιητική πλοκή*
* *τα χαρακτηριστικά της παραδοσιακής και της μοντέρνας ποίησης*
* *τις αφηγηματικές τεχνικές*
* *τους αφηγηματικούς τρόπους*
* *τα ρηματικά πρόσωπα*
* *το ύφος του λογοτεχνικού κειμένου*
* *τα εκφραστικά μέσα και σχήματα λόγου*
* *τα ρεύματα και τις σχολές στις οποίες ανήκει το εκάστοτε λογοτεχνικό έργο*

 *: λέγοντας πλοκή εννοούμε τον τρόπο που θα επιλέξει ο λογοτέχνης ενός έργου να εκθέσει το αφηγηματικό του υλικό και να προωθήσει την εξέλιξη του μύθου*

*Στόχος πλοκής: να εκθέσει τα γεγονότα και να κινητοποιήσει το ενδιαφέρον του αναγνώστη*

*Στοιχεία που την απαρτίζουν*

* *γεγονότα*
* *μεμονωμένα περιστατικά*
* *συγκρούσεις προσώπων*

*Ο τρόπος με τον οποίο προβάλλονται, διαπλέκονται και εξελίσσονται τα παραπάνω στοιχεία αποτελούν την πλοκή. Δεν πρέπει να συγχέεται με τη δομή. Η πλοκή σχετίζεται με την εσωτερική αρχιτεκτονική του κειμένου, την οργάνωση και παρουσίαση των γεγονότων για την προώθηση της εξέλιξης του μύθου, ενώ η δομή με την εξωτερική αρχιτεκτονική του κειμένου, με τον τρόπο οργάνωσης και σύνδεσης των μερών του κειμένου και το βαθμό συνοχής και σωστής διάρθρωσης.*

*Ως προς την οργάνωση της πλοκής ενός ποιήματος αυτή μας βοηθά περισσότερο να κατατάξουμε ένα έργο στην παραδοσιακή ή μοντέρνα ποίηση. Πολλοί συγγραφείς δεν παρουσιάζουν τα γεγονότα με τη σειρά που συνέβησαν. Προτιμούν μια άλλη παρουσίαση και διαπλοκή του μύθου. Αυτή δεν έχει σχέση με τη φυσική, χρονική ροή των πραγμάτων. Τέτοιοι τρόποι είναι:*

* *γραμμική αφήγηση: αφήγηση γεγονότων με τη χρονική τους σειρά*
* *in media res: η ιστορία ξεκινά από το κέντρο του μύθου*
* *αναλήψεις: γεγονότα προγενέστερα από το σημείο της ιστορίας*
* *προλήψεις: γεγονότα που θα συμβούν μελλοντικά*